Nafarroako Parlamentuko Mahaiak, 2018ko otsailaren 19an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkeztutako galdera, Belateko tunelak entregatu zirenetik egin diren erreklamazioei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko otsailaren 19an

Lehendakaria: Ainhoa Aznárez Igarza

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak idatziz erantzun dezan:

Honako hau jakin nahi dut Belateko tunelei buruz eta tunelen proiektuan nahiz eraikuntzan bertan izandako akatsak direla-eta Nafarroako Gobernuak hainbat bidetatik egindako erreklamazioei buruz:

Obra entregatu zenetik gaur bitarte egindako erreklamazioen zerrenda, erreklamazio horien emaitza zehaztuta.

Iruñean, 2018ko otsailaren 15ean

Foru parlamentaria: Maiorga Ramírez Erro